भोपाल. वो देखो मंकी मैन...। कैसे बिना सहारे चढ़ रहा है...। अोह माय गॉड विश्वास ही नहीं हो रहा..। कुछ इसी तरह उत्साहित होकर दर्शक आवाज लगा रहे थे और मंकी मैन के नाम से मशहूर बैंगलुरु के ज्योति राज इमारत पर चढ़ते जा रहे थे।
यह नजारा था शुक्रवार की दोपहर डीबी सिटी में दैनिक भास्कर द्वारा आयोजित ज्योति राज की एडवेंचर क्लाइंबिंग का। इसमें ज्योति राज ने जैसे ही डीबी सिटी की सात मंजिला इमारत की लगभग 150 फीट ऊंची दीवार पर चढ़ना शुरू किया, दर्शक रोमांचित हो उठे।
दर्शक मंकी मैन को अपने मोबाइल कैमरों में कैद कर लेना चाहते थे। मंकी मैन ने एक बार में सात मंजिला इमारत पर चढ़ाई करने के बाद रैपलिंग की और फिर दोबारा इमारत में चढ़ना शुरू किया। शो के बाद दर्शकों ने ज्योति राज के साथ सेल्फी ली।
उनसे दीवारों पर इतनी आसानी से चढ़ जाने का रहस्य भी पूछा..., इस पर ज्योति ने कहा कि दिल से मौत का डर निकल जाए, तो कोई कुछ भी कर सकता है। वैसे सही प्रैक्टिस से ही मैं यह कारनामा कर पाता हूं। अब दुबई बुर्ज खलीफा पर चढ़ना चाहता हूं।
आगे की स्लाइड्स में देखें, ज्योति राज की अन्य फोटोज
hin_Deva hin_Deva hin_Deva hin_Deva hin_Deva